|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381/487 42 68, 487 46 14, 487 40 36  ounz@vojvodinа.gov.rs | |
|  | ЧИСЛО: 000227348 2025 09427 004 001 000 001 | | ДАТУМ: 25.2.2025. року | |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного, штреднього образованя и воспитаня и предшколских установох на териториї АП Войводини («Службени новини АПВ», число 5/25 и 11/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ» число 57/24), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), приноши

**Одлуку о вименкох Конкурсу**

**за финансованє и софинансованє виробку технїчней документациї за потреби установох основного и штреднього образованя и воспитаня на териториї Автономней покраїни Войводини за 2025. рок**

1. У Конкурсу за финансованє и софинансованє виробку технїчней документациї за потреби установох основного и штреднього образованя и воспитаня на териториї Автономней покраїни Войводини за 2025. рок («Службени новини АПВ», число 6/25) назву Конкурсу ше меня и вона глаши: ***«Конкурс за финансованє и софинансованє виробку технїчней документациї за потреби установох основного, штреднього образованя и воспитаня и предшколских установох на териториї Автономней покраїни Войводини за 2025. рок».***

2. У уводней часци Конкурсу ше меня круг хасновательох як и висину обезпечених средствох так же ше:

Конкурс розписує на суму средствох яки обезпечени зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ» число 57/24) за финансованє виробку технїчней документациї за потреби установох основного, штреднього образованя и воспитаня ***и предшколских установох на териториї Автономней покраїни Войводини у вкупней суми 30.000.000,00 динари*** (***на уровню основного образованя и воспитаня 19.000.000,00 динари***, ***на уровню штреднього образованя и воспитаня 10.000.000,00 динари и за предшколски установи 1.000.000,00).***

3. У часци «УСЛОВИЯ КОНКУРСУ» ше меня точку 1. Подношителє вимаганя и точку 2. Критериюми розподзельованя средствох и вони глаша:

1. Подношителє вимаганя

Хаснователє хтори маю право участвовац у розподзельованю средствох то школи за основне и штреднє образованє и воспитанє на териториї Автономней покраїни Войводини чий снователь Република Сербия, АП Войводина або єдинка локалней самоуправи ***и єдинки локалней самоуправи, за потреби предшколских установох,*** на териториї АП Войводини.

*2. Критериюми розподзельованя средствох*

Критериюми розподзельованя средствох по Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного и штреднього образованя и воспитаня на териториї АП Войводини тоти:

1. ***значносц реализациї проєкту у одношеню на безпечносц дзецох/школярох, наставнїкох и занятих хтори хасную обєкти***;
2. ***значносц реализациї проєкту у одношеню на дзвиганє квалитету и модернизациї окончованя воспитно-образовней роботи и условийох за пребуванє дзецох/школярох и занятих;***
3. *значносц реализациї проєкту у одношеню на злєпшанє енерґетскей ефикасносци обєктох, односно зашпорованє горива за зогриванє обєктох;*
4. финансийна оправданосц проєкту;
5. иснованє других жридлох финансованя – софинансованя реализациї проєктох;
6. отримуюцосц – длуготирвацосц ефектох злєпшаня условийох хаснованя обєкту по реализациї проєкту;
7. активносци хтори подняти зоз цильом реализациї проєкту;
8. ступень розвитосци єдинки локалней самоуправи на чиєй ше териториї находзи установа образованя.

4. У часци Конкурсу СПОСОБ ПОДНОШЕНЯ КОНКУРСУ ше меня СПОСОБ ПОДНОШЕНЯ ВИМАГАНЯ так же тераз глаши:

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од 29.1.2025. року на Веб-адреси Секретарияту: ***www.puma.vojvodina.gov.rs***.

«Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом «За конкурс – за финансованє виробку технїчней документациї за потреби установох основного, штреднього образованя и воспитаня ***и предшколских установох*** на териториї АП Войводини за 2025. рок», Булевар Михайла Пупина 16, 21000 Нови Сад, або ше их подноши особнє, з придаваньом у писарнїци покраїнских орґанох управи у Новим Садзе (у прижемю будинку Покраїнскей влади).»

5. у часци Конкурсу хтора ше одноши на документацию яку ше приклада ґу прияви на Конкурс ше меня точку 2. и вона глаши:

***2. одлуку школского одбору/општинскей ради о порушованю активносцох у вязи з реализацию проєкту;***

**Термин за подношенє приявох на Конкурс ше предлужує по 17.3.2025. року.**

Покраїнски секретар,

Роберт Отот